Bognes

For skipet med samme navn, se MF «Bognes»
Bognes, på lulesamisk Bognássje, er et fergested i Hamarøy kommune i Nordland. Stedet ligger helt nord i kommunen, på vestsiden av den ytre del av Tysfjorden. Fra Bognes er det fergeforbindelse over Tysfjorden til Skarberget (europavei 6) (25 minutter) og over indre del av Vestfjorden til Lødingen (riksvei 85) (60 minutter). Ferga til Lødingen er den viktigste forbindelsen sørfra til Harstad og Vesterålen.

Fra Bognes går E6 sørover til Fauske. Fra Boghøgda ved Bognes går fylkesvei 681 nordover til Korsnes.

Fergetrafikk mellom Skarberget og Korsnes, lengst ute i Tysfjorden, begynte i mars 1941. Året etter ble det bygd fergeiele på Bognes, og fergene begynte å gå dit i stedet. I 1950 startet fergetrafikk i sommerhalvåret mellom Bognes, Lødingen og Lilleng i Tjeldsundet. Veien langs Tjeldsundet mellom Lødingen og Harstad ble knyttet sammen i oktober 1958. Siden sommeren 1960 har ferga mellom Bognes og Lødingen gått hele året.Artikkel av Tore Kristoffersen i Bladet Vesterålen 11. januar 2007: Nord-Ferjer AS – historie og seilinger

 Referanser 

 Eksterne lenker 


Kategori:Fergesteder i Nordland
Kategori:Hamarøys geografi